ความเป็นไปในจีน
ผมพา ร.ต.อ.ดร.นิติภูมิธณัฐ มิ่งรุจิราลัย บินจากสนามบินนานาชาติเจ้อเจียงมาลงสนามบินนานาชาติกุ้ย ตั้งแต่สร้างบ้านและเปิดร้านใหม่ที่เขตหลินกุ้ย เมืองกุ้ยหลิน ผมยังไม่เคยเชิญพ่อมาพักที่บ้านเลย ขณะกำลังคอยเครื่องบิน มีคนจีนทราบว่า เราสองคนพ่อลูกเป็นคนไทย ก็ยิงคำถามว่า ดร.มหาธีร์ นายกรัฐมนตรีของมาเลเซียเกลียดประเทศจีนมากนักใช่ไหม ผมและพ่อตอบว่าไม่ทราบครับเราเป็นคนไทย ไม่ค่อยรู้เรื่องเกี่ยวกับมาเลเซีย,เส้นทางที่สื่อจีนพูดถึงมากที่สุดแห่งหนึ่งในช่วงไม่กี่ปีที่ผ่านมาก็คือ เส้นทางรถไฟความเร็วสูงที่วิ่งจากคุนหมิงของมณฑลยูนนาน เข้าไป สปป.ลาว เข้าไทย ไปมาเลเซียและสิงคโปร์ ในความเป็นจริงเส้นทางนี้จะเป็นอย่างไร ผมไม่ทราบ ทราบแต่เพียงว่าคนจีนตื่นเต้น และตั้งความหวังไว้กับทางรถไฟความเร็วสูงสายนี้อย่างมาก แล้วก็มีการสื่อสารเกี่ยวกับเรื่องนี้ออกไปอย่างผิดพลาดอยู่ตลอด โดยที่หน่วยงานของจีนก็ไม่เคยออกมาแก้ข่าว,เมื่อ ดร.มหาธีร์ชนะเลือกตั้งได้เป็นรัฐบาลแทนนายนาจิบ ราซัค ดร.มหาธีร์ก็สั่งทบทวนและระงับการก่อสร้างรถไฟในมาเลเซียที่จะกู้เงินจากจีนมาสร้าง ความจริงเส้นทางสายนี้อาจจะไม่ได้เกี่ยวดองหนองยุ่งกับทางรถไฟเชื่อมมาเลเซีย ไทย ลาว และจีน แต่ดราม่าในสื่อจีนทั้งเขียนทั้งพูดออกไปในทางนั้น ทำให้ตอนนี้มีกระแสโจมตี ดร.มหาธีร์แรงมากในจีน,ผู้อ่านท่านครับ ปัจจุบันภาพลักษณ์ของประเทศจีนในสายตาชาวโลกดีมากขึ้นเรื่อยๆ ในขณะที่สหรัฐฯภาพลักษณ์กลับแย่ลง โดยเฉพาะอย่างยิ่งในเรื่องการทำมาค้าขาย การที่รัฐบาลจีนโดยนายสีจิ้นผิงประกาศชัดว่า สนับสนุนให้มีการแข่งขันให้มีการยกระดับเทคโนโลยี และโมเดลธุรกิจอย่างต่อเนื่อง ทำให้เห็นว่านโยบายตรงกันข้ามกับรัฐบาลสหรัฐฯ ที่ไม่สนับสนุนการค้าเสรีมากเท่าที่ควร,โชคดีที่มีหลายประเทศคอมมิวนิสต์เปิดประเทศก่อนหน้าจีน จีนจึงรวบรวมความสำเร็จและความล้มเหลวจากประเทศอดีตคอมมิวนิสต์ส่วนใหญ่มาใช้ปฏิรูปเศรษฐกิจของตนเอง,สหภาพโซเวียตล่มสลายเพราะพรรคคอมมิวนิสต์สหภาพโซเวียตปล่อยเสรีทั้งระบบการปกครองและเศรษฐกิจพร้อมกัน ประชาชนคนโซเวียตสมัยนั้นยังไม่พร้อม ปรับตัวไม่ทัน บั้นปลายท้ายที่สุดสหภาพโซเวียตจึงล่มสลาย แต่ของจีนไม่ใช่นะครับ จีนเปิดทีละอย่าง โดยยังเก็บการปกครองแบบคอมมิวนิสต์ไว้แต่ปล่อยเสรีด้านเศรษฐกิจ ซึ่งจีนค่อยๆ พัฒนาเศรษฐกิจเสรีไปทีละพื้นที่,รัฐบาลจีนไม่เหมือนกับรัฐบาลเผด็จการของประเทศอื่นที่มักจะไม่สนใจประชาชน ไม่มีความเชื่อมโยงและไม่รับรู้เรื่องความต้องการของประชาชน แต่รัฐบาลจีนเป็นเผด็จการที่ตอบสนองความต้องการของประชาชนอย่างเต็มที่,ใช่ว่าจีนจะไม่มีปัญหานะครับ ปัญหาของประเทศจีนในขณะนี้คือช่องว่างระหว่างรายได้ของประชาชน ซึ่งมีมากจริงๆ สมัยก่อนตอนโน้นคนจีนยากดีมีจนเท่ากันหมด แต่เดี๋ยวนี้คนรวยก็รวยล้นฟ้า แต่คนจนก็จนแทบไม่มีอะไรจะกิน,เท่าที่ตระเวนไปตามมณฑลต่างๆ ของจีน ผมคิดว่าจีนยังมีความเอกภาพได้ไม่หมดทุกพื้นที่ ในประเทศจีน แม้แต่เขตเล็กๆ ที่ประกอบกันเป็นเมืองใหญ่ก็ยังมีปัญหาในเรื่องท้องถิ่นนิยม ปัญหาชนกลุ่มน้อยจึงเป็นอีกสิ่งหนึ่งที่รัฐบาลจีนให้ความสำคัญ เพราะชนกลุ่มน้อยบางกลุ่มมีแนวคิดแบ่งแยกดินแดนและมีแนวโน้มที่จะฉุดการพุ่งทะยานไปข้างหน้าของประเทศจีน รัฐบาลจีนจึงจำเป็นต้องมีการบริหารจัดการทั้งทางการปกครองและเศรษฐกิจให้แต่ละท้องถิ่นมีความเจริญทัดเทียมกัน ดูแลเรื่องปากท้อง ไม่ให้มีความเหลื่อมล้ำในสังคมมากไปกว่าเดิม,ที่น่าสนใจและเป็นปัญหาใหญ่อีกอย่างก็คือ รัฐบาลท้องถิ่นของแต่ละแห่งของจีนมักจะก่อสร้างอะไรใหญ่โต ดังนั้น รัฐบาลท้องถิ่นของจีนจึงมีปัญหาหนี้สาธารณะเป็นจำนวนมาก อีกปัญหาหนึ่งที่รับรู้ได้เลยก็คือ จีนกำลังวิ่งตามญี่ปุ่นในเรื่องของสังคมผู้สูงวัย เรื่องนี้ทำให้ต่อไปในอนาคต ประเทศจีนจะมีแต่คนอายุมาก คนที่อยู่ในวัยหนุ่มสาวซึ่งอยู่ในวัยทำงานจะมีน้อยลง ทำให้มีปัญหาแรงงานในการผลิตน้อยลงไปด้วย,แม้ว่าประเทศจีนเป็นประเทศที่มีเศรษฐกิจที่พุ่งกระฉูดส่งตูดจัมโบ้ และตลาดผู้บริโภคที่ใหญ่ที่สุดในโลก แต่ความเป็นไปในจีนมีการเปลี่ยนแปลงทุกวัน ท่านที่จะทำมาค้าขายกับจีน ต้องจับตาดู อย่าให้คลาดสายตาครับ.,นิติการุณย์ มิ่งรุจิราลัย,songlok1997@gmail.com, 
เส้นทางที่สื่อจีนพูดถึงมากที่สุดแห่งหนึ่งในช่วงไม่กี่ปีที่ผ่านมาก็คือ เส้นทางรถไฟความเร็วสูงที่วิ่งจากคุนหมิงของมณฑลยูนนาน 
จีน,คุนหมิง,รถไฟความเร็วสูง,เปิดฟ้าส่องโลก,นิติการุณย์ มิ่งรุจิราลัย